በ2017 የኢትዮጵያ ምጣኔ ሃብት በ7.5 ከመቶ እንደሚያድግ አይ ኤም ኤፍ ገለጸ
ኢትዮጵያ ባጋጠማት የአየር ጸባይ ለውጥ ምክንያት በሃገሪቱ ድርቅ ቢያጋጥማጥም ይህንን አስቸጋሪ ሁኔታ በመቋቋም ከአፍሪካ ቀዳሚ የሆነ የምጣኔ ሃብት እንደምታዝመዘግብ ነው ተቋሙ የገለጸው፡፡እንደ አይቬሪኮስት፤ ሴኔጋል፤ ታንዛኒያ እና ሩዋንዳ ያሉ ሌሎች የአፍሪካ ሀገራት እ.አ.አ በ2017 የምጣኔ ሃብት እድገታቸው ከ6 በመቶ በላይ እንደሚሆን ነው ፋይናንሻል ታይምስ አይ ኤም ኤፍን ዋቢ አድርጎ የዘገበው፡፡ከሰሃራ በታች ያሉ የአፍሪካ ሀገራት የምጣኔ ሃብት ዕድገታቸው በአማካይ 2.5 በመቶ እንደሚሆን አይ ኤም ኤፍ ይፋ አድርጓል፡፡በተለይም ደግሞ መንግስታት ለህዝባዊ አገልግሎቶች የሚመድቡት ወጪ መጨመር፤ የነዳጅና የማዕድናት ዋጋ በተወሰነ መልኩ ዋጋቸው ከፍ ማለቱ የምጣኔ ሃብት እድገታቸው እንዲነቃቃ ማድረጉን አብራርቷል፡፡ይሁንና በበርካታ የአፍሪካ መንግስታት ዘንድ እየተበራከተ የመጣው የውጪ እዳ በወደፊቱ የእድገት መሰረታቸው ላይ ትልቅ እንቅፋት ሊሆን እንደሚችል አሳስቧል (ኢብኮ) ፡፡